Source: https://fn.opten.hu/listak/hirlevelarchivum/2013/1/8/
Timestamp: 2019-08-21 18:32:30+00:00

Document:
Opten hírlevél 2013. január 08.
8. évfolyam 2. szám 2013.01.08.
Naponta száz cég szűnt meg az utolsó negyedévben
Jogsegéd - dr. Bata Zoltán: A vagyonrendezési eljárás
Magyar Közlöny 184/2012. és 1-3/2013. számában megjelent jogszabályok
Tavaly 28 305 cég szűnt meg Magyarországon, ez bő 4000-rel több, mint egy évvel korábban. „Az utolsó negyedévében soha nem látott mennyiségű cég szűnt meg Magyarországon, és ha a tendencia folytatódik, a megszűnések száma akár meg is duplázódhat" – mondja Tóth Tamás, az Opten céginformációs szolgáltató ügyvezető igazgatója.
Felemás évet zárt a magyar cégvilág 2012-ben. Az év első hónapjaiban az egekbe szökött a cégalapítási kedv, március elején ugyanis szigorúbb cégalapítási feltételek léptek hatályba, ezért sokan igyekeztek még a régi szabályok szerint, olcsóbban és kevesebb ellenőrzéssel létrehozni új vállalkozásaikat. A havi öt-hatezer új céget hozó cégalapítási hullámot követően azután áprilistól a mélybe (havi két-háromezerre) zuhant az új bejegyzések száma, bár a tendencia lassú emelkedést mutat, és idén várhatóan visszatérünk a korábban jellemző 4000-es havi értékekhez.
A Közigazgatási és Igazságügyi Minisztériumtól kapott hivatalos Cégközlöny adatok alapján a 2013. év 01. hetében megjelent Cégközlöny adatai szerint az indult eljárások száma az alábbi:
Felszámolás 52
Cégjegyzékből való törlés (valamilyen eljárás lezárását követően történő törlést jelent) 668
Az újonnan alakult cégek száma az adott Cégközlönyben 727 db.
A héten 16224 cégnév, 4727 székhelycím és 1205 alaptőke változást tett közzé a Cégbíróság.
Az eddigi összes Cégközlönyben közzétett adatot figyelembe véve a jelenleg rendben működő, Magyarországon bejegyzett cégek száma: 517626 db.
Ha a megszüntetési eljárás lefolytatása és a cég jogutód nélküli törlése után olyan vagyontárgy kerül elő, amelynek tulajdonosa a törölt cég, kérelemre vagy hivatalból vagyonrendezési eljárást kell lefolytatni. Ha a törölt cég ellen végrehajtási eljárás van folyamatban, a végrehajtási eljárás alatt nem kezdeményezhető vagyonrendezési eljárás az adott vagyontárgy vonatkozásában (Ctv. 119. § (1) bekezdés). Az eljárást a cég utolsó bejegyzett székhelye szerinti törvényszék bonyolítja le (Ctv. 119. § (3) bekezdés). A vagyonrendezési eljárást a cég hitelezője, volt tagja, részvényese illetve az kezdeményezheti, akinek az eljárás elfolytatásához jogi érdeke fűződik, mivel az adott vagyontárgyra vonatkozóan követelése áll fenn. A kérelmezőnek meg kell jelölnie a törölt cég valamint a kérdéses vagyontárgy azonosításához szükséges adatokat, csatolnia kell azokat az okiratokat, amelyek valószínűsítik a vagyontárgy létét, tulajdoni helyzetének bizonytalanságát illetve a kérelmező követelésének fennállását. A kérelmező köteles közzétételi költségtérítést befizetni, és a befizetésről szóló igazolást kérelméhez csatolni (Ctv. 119. § (4) bekezdés). Ha közhiteles vagy közérdekvédelmi célból nyilvántartást vezető szerv bejelenti, hogy a nyilvántartásban a törölt cég tulajdonosként szerepel, a vagyonrendezési eljárást hivatalból kell lefolytatni (Ctv. 119. § (5) bekezdés). Ha a folyamatban lévő vagyonrendezési eljárás során újabb vagyontárgy kerül elő, a bíróság újabb vagyonrendezési eljárást rendel el, amelyet a folyamatban lévő eljáráshoz egyesít. Az eljárás megindítására a vagyonrendező bejelentése alapján is sor kerülhet (Ctv. 119. § (6) bekezdés).
Az eljáró bíróság megvizsgálja a kérelmet, ennek során szükség esetén újabb okiratokat szerezhet be, meghallgathatja a törölt cég volt tagjait vagy vezető tisztségviselőit (Ctv. 120. § (1) bekezdés). Kérelemre indult vagyonrendezési eljárás esetén ha megállapítható, hogy a megjelölt vagyontárgy megvan és az a törölt cég tulajdonát képezi, a bíróság elrendeli a vagyonrendezési eljárás lefolytatását kivéve, ha megállapítható, hogy a vagyontárgy értékesítéséből várhatóan befolyó összeg az eljárás költségeit sem fedezné. Ebben az esetben a bíróság a kérelmet elutasítja és a vagyontárgyat a kérelmező – több kérelmező esetén pedig a kérelmezők közös – tulajdonába adja. Ha a kérelmező a vagyontárgyra természetben nem tart igényt és azt a bíróságnak írásban bejelenti, a vagyontárgy uratlan dolognak minősül (Ctv. 120. § (2) bekezdés). Ha az eljárás a nyilvántartást vezető szerv bejelentése alapján indult, de a vagyontárgy természetben nem lelhető fel, a vagyonrendezési eljárást nem lehet elrendelni. Ez esetben a bíróság a kérdéses vagyontárgyat törli a nyilvántartásból (Ctv. 120. § (3) bekezdés). A vagyonrendezés elrendeléséről szóló végzést – amelyben a bíróság a felszámolók névjegyzékéből kirendeli a vagyonrendezőt és megjelöli az eljárás tárgyát képező vagyontárgyat– a Cégközlönyben közzéteszi (Ctv. 121. § (1) bekezdés). A végzésben a bíróság felhívja a törölt cég volt hitelezőit és tagjait, hogy a vagyontárgyra vonatkozó igényeiket a közzétételtől számított harminc napon belül a vagyonrendezőnek jelentsék be és csatolják az igényüket megalapozó okiratokat (Ctv. 121. § (2) bekezdés). Ha a vagyontárgyat zálogjog terheli a bíróság a zálogjogosultat külön felhívja igénye bejelentésére. A bejelentés elmaradása esetén a zálogjog megszűnik (Ctv. 121. § (3) bekezdés). Ha a vagyonrendező a bejelentett igényt nem fogadja el, a bejelentő nyolc napon belül a bírósághoz fordulhat. A bíróság döntése ellen külön fellebbezésnek van helye (Ctv. 121. § (4) bekezdés). A vagyonrendező intézkedése ellen a sérelmet szenvedett fél a tudomás szerzéstől számított nyolc napon belül kifogással élhet. A kifogásról a bíróság soron kívül határoz, melynek során a kifogásolt intézkedést megsemmisíti vagy a kifogást elutasítja. A bíróság döntése ellen külön fellebbezésnek van helye (Ctv. 121. § (5) bekezdés).
Az igények bejelentése után a vagyonrendező az értéktárgyat nyilvános pályázat vagy árverés útján értékesíti és a befolyt vételárat elkülönített számlán helyezi el. Ingatlan vagy más nyilvántartásba bejegyzett vagyontárgy értékesítése esetén a vevő tulajdonjogát annak ellenére, hogy a cég jogalanyisága már törléssel megszűnt a nyilvántartásba be kell jegyezni a vagyonrendezési eljárás befejezését követően a bíróság határozata alapján (Ctv. 122. § (1) bekezdés). A vagyontárgy értékesítése az eljárás résztvevőinek közös kérelmére mellőzhető, ha a résztvevők az eljárás enélkül is felmerülő költségeit és a vagyonrendező díját megelőlegezik. A megállapodást az érintetteknek az értékesítés megkezdése előtt be kell nyújtaniuk a vagyonrendezőnek (Ctv. 122. § (2) bekezdés). A vagyontárgy értékesítéséből befolyó összegből először az eljárás költségeit – beleértve a vagyonrendező díját – majd a hitelezői igényeket kell kiegyenlíteni. Ha a rendelkezésre álló összeg nem elegendő valamennyi hitelezői igény kielégítésére, a hitelezők kielégítése követeléseik arányában történik meg (Ctv. 122. § (3) bekezdés). Ha nem jelentettek be hitelezői igényt vagy az értékesítésből befolyó összegből a hitelezői igények kielégítése után marad, úgy a maradványt a törölt cég volt tagjai között a megszűnéskori részesedésük arányában kell felosztani azzal, hogy azokat a tagokat, akik nem jelentettek be igényt figyelmen kívül kell hagyni (Ctv. 122. § (4) bekezdés). Ha a vagyonrendezési eljárás lefolytatása kötelező és igénybejelentés nem történt, a befolyó összeget bírói letétbe kell helyezni (Ctv. 122. § (5) bekezdés).
A vagyontárgy értékesítését követő harminc napon belül az értékesítés tényét a vagyonrendező bejelenti a bíróságnak és beterjeszti vagyonfelosztási javaslatát. A vagyonfelosztási javaslatban a követelések járulékait nem lehet figyelembe venni. A vagyonrendező az eljárás lefolytatásával közvetlenül felmerült költségei valamint 100 000 Ft és az azt terhelő általános forgalmi adó munkadíj megállapítását kérheti a bíróságtól (Ctv. 123. § (1) bekezdés). A bíróság a vagyonfelosztási javaslatot megvizsgálja és megküldi az érintetteknek azzal, hogy arra nyolc napon belül észrevételeket tehetnek. Ezt követően a bíróság végzéssel határoz a hitelezői igények kielégítéséről, a kérelmezők közötti vagyonfelosztásról, valamint meghozza az új tulajdonos nyilvántartásba történő bejegyzéséhez szükséges határozatot (Ctv. 123. § (2) bekezdés). Az értékesítés mellőzése esetén a bíróság a vagyontárgyat a kérelmező, vagy a kérelmezők közös tulajdonába adja. A végzésben határozni kell a vagyonrendező költségeiről és díjazásáról és annak viseléséről is (Ctv. 123. § (3) bekezdés). A tulajdonjog nyilvántartásba történő bejegyzésére csak akkor kerülhet sor, ha a vagyonrendezési eljárás költségeit és a vagyonrendező díját megfizették (Ctv. 123. § (4) bekezdés). A vagyonfelosztásról szóló végzés ellen fellebbezésnek van helye. A vagyonrendezési eljárás jogerős befejezéséről szóló végzést a bíróság a cégközlönyben közzéteszi (Ctv. 123. § (6) bekezdés).
184/2012. december 29.
433/2012. (XII. 29.) Korm. rendelet
434/2012. (XII. 29.) Korm. rendelet
436/2012. (XII. 29.) Korm. rendelet
437/2012. (XII. 29.) Korm. rendelet
441/2012. (XII. 29.) Korm. rendelet
A hulladékról szóló törvénnyel összefüggésben egyes kormányrendeletek módosításáról
447/2012. (XII. 29.) Korm. rendelet
58/2012. (XII. 29.) EMMI rendelet
Az otthoni szakápolással, hospice ellátással, valamint a rehabilitációs ellátásokkal, szanatóriumi ellátással összefüggő eljárások egyszerűsítéséről
54/2012. (XII. 29.) NGM rendelet
151/2012. (XII. 29.) VM rendelet
A járási (fővárosi kerületi) hivatalok kialakításával összefüggésben egyes miniszteri rendeletek módosításáról
Magyarország Alaptörvénye átmeneti rendelkezései egyes cikkeinek alaptörvény-ellenességéről és megsemmisítéséről
1700/2012. (XII. 29.) Korm. határozat
A közszférában alkalmazandó nyugdíjpolitikai elvekről
1701/2012. (XII. 29.) Korm. határozat
A Társadalmi Megújulás Operatív Program keretében megvalósuló egyes kiemelt projektek kedvezményezettjének módosításáról
1702/2012. (XII. 29.) Korm. határozat
A Környezet és Energia Operatív Program 2011–2013. évekre szóló akcióterv 1–3. prioritásának megállapításáról
1703/2012. (XII. 29.) Korm. határozat
A KEOP-1.2.0/2F-2008-0005 azonosító számú („Nyíregyháza és Térsége szennyvízelvezetési és szennyvíztisztítási programja” című) nagyprojekt támogatásának növeléséről
1704/2012. (XII. 29.) Korm. határozat
Az ÉAOP-1.1.1/C-12-k1-2012-0005 azonosító számú („A Nyíregyházi Ipari Park 2. ütemének komplex terület előkészítése” című) kiemelt projekt nevesítésének visszavonásáról
1705/2012. (XII. 29.) Korm. határozat
A NYDOP-5.3.1/A-12-k1-2012-0001 azonosító számú („24 tantermes iskola és óvoda építése Szombathelyen” című) projekt Nyugat-Dunántúli Operatív Program 2011–2013-as Akciótervében történő nevesítéséről
1/2013. január 2.
1/2013. (I. 2.) EMMI rendelet
A 2001. évi C. törvény III. részének hatálya alá tartozó, végbizonyítványnak minősülő képzések és bizonyítványok felsorolásáról szóló 35/2007. (XI. 13.) OKM rendelet módosításáról
Egyes egészségügyi tárgyú miniszteri rendeleteknek az egészségügyi ágazati képzésekkel, az Egészségügyi Szakképzési és Továbbképzési Tanáccsal, valamint a szakorvos jelöltek felügyelet mellett végzett ügyeleti tevékenységével összefüggő módosításáról
1001/2013. (I. 2.) Korm. határozat
1002/2013. (I. 2.) Korm. határozat
Az Egészségügyi Szakképzési és Továbbképzési Tanácsról
2/2013. január 4.
1/2012. BKMPJE jogegységi határozat
1003/2013. (I. 4.) Korm. határozat
A Veszprémi Járási Hivatal elhelyezésének biztosítása érdekében a rendkívüli kormányzati intézkedésekre szolgáló tartalékból történő előirányzat-átcsoportosításról
1/2013. (I. 4.) ME határozat
3/2013. január 7.
1/2013. (I. 7.) NMHH rendelet
A nem polgári célra használható frekvenciasávok felhasználási szabályainak megállapításáról
2/2013. (I. 7.) NMHH rendelet
A polgári célra használható frekvenciasávok felhasználási szabályainak megállapításáról
3/2013. (I. 7.) EMMI rendelet
1/2013. (I. 7.) NFM rendelet
A választási eljárásról szóló, az Országgyűlés 2012. november 26-i ülésnapján elfogadott törvény egyes rendelkezései alaptörvény-ellenességének megállapításáról
2013. január 4. 56. évfolyam, L 1
A Tanács 2013/1/EU (2012. november 20.) határozata az egyrészről az Európai Közösségek és azok tagállamai, másrészről Izrael Állam közötti társulást létrehozó euromediterrán megállapodáshoz csatolt, az ipari termékek megfelelőségértékeléséről és elfogadásáról szóló (CAA) jegyzőkönyv megkötéséről
egyrészről az Európai Közösségek és azok tagállamai, másrészről Izrael Állam közötti társulást létrehozó euromediterrán megállapodáshoz csatolt, az ipari termékek megfelelőségértékeléséről és elfogadásáról (CAA)
A Bizottság 1/2013/EU (2013. január 3.) végrehajtási rendelete az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
A Bizottság 2/2013/EU (2013. január 3.) végrehajtási rendelete a cukorágazat egyes termékeire a 2012/13-as gazdasági évben alkalmazandó, a 892/2012/EU végrehajtási rendeletben rögzített irányadó árak és kiegészítő importvámok módosításáról
2013. január 5. 56. évfolyam, L 2
A Bizottság 3/2013/EU (2013. január 4.) végrehajtási rendelete az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
A Bizottság 4/2013/EU (2013. január 4.) végrehajtási rendelete a tunéziai vámkontingens keretében 2012. december 31. és 2013. január 1. között olívaolajra vonatkozó importengedély kibocsátása érdekében benyújtott kérelmekre alkalmazandó elosztási együttható rögzítéséről, valamint az importengedélyek kibocsátásának a 2013. év január havára vonatkozóan történő felfüggesztéséről
2013. január 8. 56. évfolyam, L 3
A Tanács 2013/2/EU (2012. december 17.) határozata az Európai Unió és Örmény Köztársaság közötti, a vízumok kiadásának megkönnyítéséről szóló megállapodásnak az Európai Unió nevében történő aláírásáról
A Bizottság 5/2013/EU (2013. január 7.) végrehajtási rendelete az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
A Tanács 2013/3/EU (2012. december 20.) határozata a DNS-adatokra vonatkozó, Lengyelországgal való automatizált adatcsere megindításáról
2013. január 4. 56. évfolyam, C 1
2013/C 1/01 Állami támogatás engedélyezése az EUMSZ 107. és 108. cikke alapján – Olyan esetek, amelyekkel kapcsolatban a Bizottság nem emel kifogást
2013/C 1/02 Állami támogatás engedélyezése az EUMSZ 107. és 108. cikke alapján – Olyan esetek, amelyekkel kapcsolatban a Bizottság nem emel kifogást
2013/C 1/03 Euroátváltási árfolyamok
2013/C 1/04 Euroátváltási árfolyamok
2013/C 1/05 Euroátváltási árfolyamok
2013/C 1/06 Ajánlattételi felhívás támogatások odaítélésére a transzeurópai energiaügyi hálózat Trans-European Energy Network (TEN-E) éves munkaprogramjának keretében 2013-ra (A Bizottság C(2012) 7510 határozata)
2013. január 5. 56. évfolyam, C 2
2013/C 2/01 Állami támogatás engedélyezése az EUMSZ 107. és 108. cikke alapján – Olyan esetek, amelyekkel kapcsolatban a Bizottság nem emel kifogást
2013/C 2/02 Az Európai Központi Bank által a főbb pénzügyi operációknál alkalmazott kamatláb: 0,75 % 2013. január 1. – Euro-átváltási árfolyamok
2013. január 8. 56. évfolyam, C 3
2013/C 3/01 Euroátváltási árfolyamok
2013/C 3/02 Összefonódás előzetes bejelentése (Ügyszám COMP/M.6802 – Droege/ALSO-Actebis) – Egyszerűsített eljárás alá vont ügy

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság